Egyik tanára unszolása ellenére nem a mérnöki pályát választotta, hanem kitartott korábbi elképzelése mellett és jelentkezett katonának. Belépett a Magyar Néphadseregbe, itt 1952-ben tiszthelyettes lett és két éven keresztül Szolnokon repülőtiszti képzésben vett részt. Még mielőtt katona lett elhatározta, hogyha hozzájut, akkor titkos információkat fog kiszolgáltatni a Észak-atlanti Szerződés Szervezetének azért, hogy így támogassa a kommunizmus elleni harcot. Erre 1955-ben kerülhetett sor, hiszen a légierő országos parancsnokságára nevezték ki. Ebben a beosztásban több tucat titkos dokumentumot gyűjtött össze, amelyet átadott az amerikai nagykövetségnek. Összesen négy kémjelentést írt, ebből hármat tudott átadni. 1956-ban a novemberi harcokban aktívan vett részt, majd nem volt hajlandó aláírni azt a nyilatkozatot, amelyben a tisztek elítélik a forradalmat, emiatt lemondott.